Theodor Gebre Selassie
Theodor Gebre Selassie (sündinud 24. detsembril 1986 Třebíčis) on Tšehhi jalgpallur (kaitsja). Alates 2012. aastast mängib ta Saksamaa Bundesliga klubis Bremeni Werder. Enne seda mängis ta Tšehhi klubides. 2008. aastal tuli ta Tšehhi meistriks Praha Slaviaga ja 2012. aastal Libereci Slovaniga. Esimese mängu Tšehhi jalgpallikoondises pidas ta 4. juunil 2011 sõpruskohtumises Peruu vastu. Koondises mängis ta kuni 2019. aastani.